༉ ཕུན་ཚོགས་གླིང་ ཨ་མོ་ཆུའི་ཟམ་ བཟོ་སྐྲུན་གྱི་ལཱ་དེ་ ད་རུང་ དུས་ཚོད་ཁར་ མཇུག་བསྡུ་མི་ཚུགས་ནི་ཨིནམ་ད་ ཧེ་མ་ ཟམ་བཟོ་སྐྲུན་འབད་མི་ འགོ་དཔོན་ཅིག་གིས་འབད་བ་ཅིན་ ལཱ་དེ་ དུས་ཅི་ སྤྱི་ཟླ་༨ པའི་ནང་ མཇུག་བསྡུ་ཚུགས་ཟེར་ཨིན་པས།
རིང་ཚད་མི་ཊར་༡༧༥ འབད་མི་ ཟམ་བཟོ་སྐྲུན་གྱི་ལཱ་དེ་ སྤྱི་ལོ་༢༠༠༩ ཟླ་༤ པའི་ཚེས་༤ ལུ་ འགོ་བཙུགས་ཡོདཔ་ད་ འཕྲལ་ཁམས་ཅིག་ཁར་ ལམ་སེལ་ལས་ཁུངས་ཀྱིས་ ཟམ་གྱི་གདུང་ཅིག་ལུ་ དཀའ་ངལ་ཅིག་ བདའ་ཟུན་ནུག།
ཕུན་ཚོགས་གླིང་ལམ་སེལ་ལས་ཁུངས་ཀྱི་ ལུང་ཕྱོགས་བཟོ་རིག་གཙོ་འཛིན་ རྡོ་རྗེ་དབང་འདུས་ཀྱིས་ སླབ་མིའི་ནང་ འཕྲལ་ཁམས་ཅིག་ཁར་ ཟམ་བཟོ་སྐྲུན་གྱི་ རྩི་སའི་ལཱ་འབད་བའི་སྐབས་ གདུང་དེ་བབས་སོ་ནུག་ཟེར་ཨིན་པས།
ཨིན་རུང་ བཟོ་སྐྲུན་གྱི་ལཱ་དེ་ ད་ལས་ཕར་ ཟླཝ་༣ དང་༤ དེ་ཅིག་གི་ནང་འཁོད་ལུ་ མཇུག་བསྡུ་ཚུགས་པའི་རེ་བ་ཡོད་ཟེར་ ལམ་སེལ་འགོ་དཔོན་ཚུ་གིས་ བཤད་ཡོདཔ་ད་ བྱ་སྟབས་མ་བདེཝ་ཐོན་མིའི་དོན་ལུ་ ཉམས་བཅོས་ལཱ་ཚུ་ཡང་ འབད་ནི་འགོ་བཙུགས་ཡོདཔ་ཨིན་པས།
ཟམ་དེ་གིས་ ཕུན་ཚོགས་གླིང་དང་ བསམ་རྩེ་ མཐུད་སྦྲེལ་འབད་བའི་སྐབས་ ས་ཁོངས་གཉིས་ཀྱི་བར་ན་ རྒྱལ་ཁབ་ནང་འཁོད་ལས་ རྒྱུན་འགྲུལ་འཐབ་ཚུགས་ནི་ཨིནམ་མ་ཚད་ ཚོང་འབྲེལ་གྱི་ལཱ་ལུ་ཡང་ ཕན་ཐོགས་སྦོམ་འབྱུང་ནི་ཨིན་པས།
ད་རེས་ བསམ་རྩེ་རྟ་སྡིངས་ང་དང་ རྡོ་རོ་ཁ་ ལྡན་ཆུ་ཁ་ དེ་ལས་ གདུང་སྟོད་རྒེད་འོག་གི་མི་ཚུ་ ཟམ་ལུ་སྒུག་སྡོད་དོ་ཡོདཔ་ད་ ཁོང་གིས་ སོ་ནམ་ཐོན་སྐྱེད་ཚུ་ ཕུན་ཚོགས་གླིང་ལུ་ བཙོང་ཚུགས་པའི་ གོ་སྐབས་ཡོད་ནི་དེ་གིས་ཨིན་པས།
རྒེད་འོག་༤ ལས་ བསམ་རྩེ་ལུ་ རྒྱུན་འགྲུལ་འབད་བའི་སྐབས་ ཆུ་ཚོད་༡ དེ་ཅིག་གི་ ལམ་ཨིན་རུང་ ཕུན་ཚོགས་གླིང་ལུ་ སྐར་མ་༤༠ ལས་བརྒལ་ མི་འགོར་ནི་ཨིན་པས།
རྟ་ལྡིང་རྒཔོ་ ཇ་གཏ་ བྷ་དུར་ག་ལེ་གིས་ སླབ་མིའི་ནང་ བཟོ་སྐྲུན་ལཱ་དེ་ དུས་ཚོད་ཁར་ མཇུག་བསྡུ་མ་ཚུགས་མི་དེ་ ཚ་གྱང་འབག་སྟེ་ ལཱ་མ་འབད་ནི་དེ་གིས་ འོང་ནི་མས་ཟེར་ཨིནམ་ད་ དེ་ཡང་ ནམ་རང་འབད་རུང་ ལཱ་ལེགས་ཤོམ་འབད་སར་ མི་མཐོང་མས་ཟེར་ཨིན་པས།
ཁོ་གིས་ སླབ་མིའི་ནང་ ཟམ་དེ་གིས་ རྒེད་འོག་༤ ལུ་ ཕན་ཐོགས་སྦོམ་འབྱུང་ནི་ཨིནམ་ལས་ དུས་ཚོད་ཁར་ མཇུག་བསྡུ་བ་ཅིན་ ལེགས་ཤོམ་འོང་ནི་མས་ཟེར་ཨིན་པས།
ཨ་མོ་ཆུ་ཟམ་དེ་ ཧེ་མ་ ཟད་འགྲོ་དངུལ་ཀྲམ་ས་ཡ་༡༧༥ སྦེ་ འགོ་བཙུགས་མི་དེ་ ཤུལ་ལས་ དངུལ་ཀྲམ་ས་ཡ་༢༢༥ ལུ་ ཡར་སེང་འབད་ཡོདཔ་མ་ཚད་ དུས་ཡུན་ཡང་ ལོ་ལེ་ཤ་གིས་ ཕར་འགྱངས་འབད་དགོཔ་ ཐོན་ཡོད་པའི་གནས་ཚུལ།
སྐད་སྒྱུར་ བསྟན་འཛིན་རྣམ་རྒྱལ།
About admin
Previous གནས་ཚུལ་མདོར་བསྡུས།
Next འབྲུག་གིས་ ཚེ་འདས་གླིང་འཛིན་པ་ཚུ་ལུ་ གུས་བཏུད་ཞུ་ཡོདཔ།
Related Articles
རྒྱལ་ཡོངས་ཚོགས་སྡེ་གིས་ བརྒྱུད་འབྲེལ་གྱི་འཐུས་ རང་འཇགས་བཞག་ནི་ལུ་ ངོས་ལེན་འབད་ཡོདཔ།
November 30, 2022
ཝ་མཁར་གཡུས་ཚན་ནང་ འཐུང་ཆུའི་དཀའ་ངལ་བསལ་ཡོདཔ།
November 30, 2022
རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ཀ་ཆེན་བཞི་དང་མཐུནམ་སྦེ་ འཆར་གཞི་བརྩམ་ཐངས་ཀྱི་ སྦྱོང་བརྡར་བྱིན་ཡོདཔ།
November 30, 2022
Check Also
མགར་ས་ཁྲོམ་ ཡར་རྒྱས་བཏང་ཐབས་ལུ་ གཙོ་རིམ་སྒྲིག་ཡོདཔ།
༉ ད་ལྟོ་ཚུན་ མགར་ས་རྫོང་ཁག་ནང་ ཁྲོམ་རྒྱ་ཆེཝ་ཅིག་མེད་ནི་དེ་གིས་ གནས་སྐོར་འོང་མི་དང་ ཚ་ཆུའི་དོན་ལུ་ འོང་མི་ཚུ་ལུ་ དཀའ་ངལ་འབྱུང་མི་དེ་ སེལ་ཐབས་ལུ་ ཁྲོམ་ཡར་རྒྱས་བཏང་དགོཔ་འོས་ལྡན་དང་བསྟུན་ གཞུང་གིས་ འཆར་གཞིའི་ནང་ གཙོ་རིམ་སྒྲིག་ཡོདཔ་ཨིན་པས། དེ་ཡང་ ཁ་ཙ་ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
འཕྲལ་གྱི་འགྲེམ་སྐྱེལ།
རྒྱལ་ཡོངས་ཚོགས་སྡེ་གིས་ བརྒྱུད་འབྲེལ་གྱི་འཐུས་ རང་འཇགས་བཞག་ནི་ལུ་ ངོས་ལེན་འབད་ཡོདཔ།
ཝ་མཁར་གཡུས་ཚན་ནང་ འཐུང་ཆུའི་དཀའ་ངལ་བསལ་ཡོདཔ།
རྒྱལ་ཡོངས་དགའ་སྐྱིད་དཔལ་འཛོམས་ཀྱི་ ཀ་ཆེན་བཞི་དང་མཐུནམ་སྦེ་ འཆར་གཞི་བརྩམ་ཐངས་ཀྱི་ སྦྱོང་བརྡར་བྱིན་ཡོདཔ།